Document ID: /roh_data/filtered/fineweb-2-filterrobots_roh.jsonl.gz/50546

Per sias retschertgas ha Sarah Engler retschavì gist dus premis:
- premi per la meglra dissertaziun da l'Associaziun svizra da scienzas politicas
- Franc Cass Prize per la meglra publicaziun davart democratisaziun cun il titel Fighting corruption or fighting the corrupt elite?
Sper la corrupziun perscrutescha Sarah Engler la moda co che partidas politicas concurrenzeschan ina l'autra, la qualitad da democrazia u dischequilibers socials.
Ella s’interesseschia per ils conflicts en las societads, di la politologa. E cunzunt co ch’ins organiseschia quests conflicts – a la fin a moda paschaivla en in sistem reglà.
Quai è politica: Ins fa dispita – ma ins fa dispita en in sistem reglà
Da preschent lavura Sarah Engler sco postdoctoranda a l'Universitad da Turitg ed al Center per democrazia ad Aarau. Ses studis ha ella frequentà a Berna, ma era en ils Stadis Units u a Florenz.